નવસારી શહેર મામલતદાર ડી. આઈ. પટેલને મળેલી ફરિયાદના આધારે શુક્રવારે બપોરે પુરવઠા વિભાગના નાયબ મામલતદાર અને જિલ્લા પુરવઠા વિભાગની ટીમ સાથે શહેરના જાણીતા ભીખાભાઈ ભજીયાવાળા એન્ડ સન્સ પ્રા. લિ. ના ગોડાઉન ઉપર દરોડા પાડયા હતા. દરોડાની કામગીરી દરમિયાન દુકાનદાર દ્વારા ફરસાણના ઉત્પાદન સંદર્બે હિસાબી રેકોર્ડ રાખવામાં આવ્યો ન હોવાનું જણાયું હતું, જેમાં સ્ટોક રજીસ્ટર તથા વપરાશ અંગેના રજીસ્ટરને નિભાવવામાં આવ્યું ન હોવાનું અધિકારીઓના ધ્યાને આવ્યું હતું.